Perdita Durango hittir Romeo Dolorosa , glæpamann sem er einskonar æðsti prestur sértrúarsafnaðar sem tilbiður djöfulinn og fer reglulega og örugglega yfir landamæri Mexíkó og Bandaríkjanna . Hann er beðinn um að vinna verkefni fyrir glæpaforingjann Santos , en meðal þess sem hann þarf að gera er að flytja fóstur úr mönnum sem notuð eru til tilrauna í snyrtibransanum .... Lesa meira Perdita Durango hittir Romeo Dolorosa , glæpamann sem er einskonar æðsti prestur sértrúarsafnaðar sem tilbiður djöfulinn og fer reglulega og örugglega yfir landamæri Mexíkó og Bandaríkjanna . Hann er beðinn um að vinna verkefni fyrir glæpaforingjann Santos , en meðal þess sem hann þarf að gera er að flytja fóstur úr mönnum sem notuð eru til tilrauna í snyrtibransanum . Áður en þau geta hafið verkefnið þurfa þau að færa fórn til að blíðka guði sína , og þá hitta þau ungt bandarískt par og ræna því . Perdita nauðgar stráknum og Romeo nauðgar stúlkunni , en síðan ætla þau að fórna þeim . Eiturlyfjalögga leitar að þeim , en hún er faðir stúlkunnar sem var rænt , og er gamall félagi sem Romeo sveik auk þess sem hann skuldar honum fullt af peningum . Honum líkar ekki hvað hann sér í spilunum ....... minna Myndin fjallar um Pertidu Durango ( Rosie Perez ) og samband hennar við mexíkóska glæpa - og töframanninn Romeo Dolorosa . Hann býður henni með sér á búgarð sinn í Mexíkó þar sem hann framkvæmir særingar fyrir áhorfendur gegn borgun . Þar notar hann mannslík við framkvæmdina . Pertidu finnst þetta ekki alveg nógu spennandi svo hún leggur til að þau ræni manneskju sem hann gæti svo fórnað . Inn á milli vinnur Romeo verkefni fyrir stórglæpamenn . Þegar þau hafa rænt tveimur menntaskólanemum til þess að nota við særingarnar , mistekst atriðið og þau verða að flýja til Las Vegas , þar sem Romeo þarf að ljúka verkefni , með fíknólögguna Woody ( James Gandolfini ) á eftir sér . Úr þessu verður æsispennandi eltingaleikur . Myndin er full af kynlífi og grófu ofbeldi , en finnst mér því ekki ofgert á þann hátt að skemmi fyrir . Rosie Perez skilar hlutverki sínu afar vel og James Gandolfini á stórleik . Javier Barden en eini leikari myndarinnar sem ekki stendur undir væntingum og á það til að detta úr karakter . Annars er þetta stórgóð mynd og ætti enginn að láta hana framhjá sér fara . Einstaklega ógeðfelld mynd sem veltir sér upp úr algjörlega tilgangslausu ofbeldi . Eini ljós punkturinn við hana er James Gandolfini sem leikur löggu sem eltist við frekar ógeðfellt par sem leikin eru af Rosie Perez og Javier Barden . Parið sem eru hetjur myndarinnar eru frekar óáhugaverðar og ógeðfelldar persónur .